یاکوزا

یاکوزا (به جاپونی: ヤクザ یا やくざ)، اتا تبهکارون ِگروه ِاسم هسته که جاپونی هستنه. این گروه اِسا سراسر جهون دپوشنی‌یه هسنه و به نام «جاپون ِمافیون» هم بشناسی‌یه وانّه. وشون دست به کارون زیادی زنّه مهم‌ترین وشون پخش مواد مخدر، اسلحه و دعوائون خیابونی هسته. تعداد بشناسی‌بَیی وشون دنیا دله ۸۴۷۰۰ نفر تخمین بزه وانه.

 تاریخچه 
تاریخچه یاکوزا به قرن ۱۷ برگردنه. پس از تموم بیّن جنگ داخلی و اتحاد جاپون توسط شوگان تاکوگاوالیاسو (徳川家康) سال ۱۶۹۳ برنامه‌ئون وه باعث بساته بیّن این گروه بَیی‌یه. 

این سال سیاست بیرون هاکردن خارجی‌ئون، حذف مسیحیت و ممنوعیت سفر به خارج (با مجازات مرگ) اجرا بیّه. در نتیجه این سیاست، حدود نیم میلیون نفر از سامورایی‌ئون که به‌عنوان جنگجو در حال کار زمین‌ئون زمیندارون فئودال دله بینه بیکار بَینه، و برخی از وشون طبقه محروم رانین (浪人) ره بساتنه.

این تاریخچه از سامورایی‌ئون (رانین) و افسانه رابین هود (شمشیرزن قانون شکن) سنگ بنای یاکوزا جاپون دله بَیی‌یه.

 بساته‌بیّن و نامگذاری 
یاکوزائون به احتمال زیاد از میون قماربازون، فروشنده‌ئون دوره‌گرد و اشرار ظاهر بَینه.

کلمه یاکوزا از بدترین امتیازون ممکن نوعی از بازی‌ئون کارتی ایکو-کابو (おいちょかぶ) دله به نام بازی نافودا (株札 بازی نه کارته) بَییته‌بیّه. بدترین حالت دله کارت‌ئون امتیاز ۲۰ و ترکیب سه کارتی ۳-۹-۸ که به جاپونی زوون همون Ya-Ku-sa (یا-کو-زا) هسته، خاستگاه کلمه بی‌یه.

 رسوم 
 یوبیتسومه (指詰め): به معنی بَوری‌ین نوک پچوک ِانگوس شخص درعذرخواهی از مافوق به خاطر ناکامی در انجام دستور یا خطا هسته.
 ایرزومی (入れ墨): همون رسم خالکوبی تموم بدن هسته، که نشونگر قدرت، شهامت و مردونگی مردی هسته که وه ره تحمل کانده.

 منابع 
 Wikipedia contributors, "Yakuza," Wikipedia, The Free Encyclopedia, http://en.wikipedia.org/w/index.php?title=Yakuza&oldid=150337995 (accessed August 10, 2007). 

 Wikipedia contributors, "ヤクザ," Wikipedia, , http://ja.wikipedia.org/w/index.php?title=%E3%83%A4%E3%82%AF%E3%82%B6&oldid=14131254 (accessed 8月 10, 2007).

 بیرون بگردستن 
 آدینه بوک

*
یاکوزا
رج:قاچاقچیون